b'\n_START_ARTICLE_\nJeff Monson\n_START_SECTION_\nSaavutuksia\n_START_PARAGRAPH_\nJeff Monsonilla on lukkopainissa kaksi FILA:n maailmanmestaruutta (2007, 2008) sek\xc3\xa4 kaksi ADCC-liiton maailmanmestaruutta (1999, 2005). Ammattilaisurallaan h\xc3\xa4n on otellut yhteens\xc3\xa4 60 ottelua. Niist\xc3\xa4 Monson on voittanut 46.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nEnnen ammattilaiseksi ryhtymist\xc3\xa4\xc3\xa4n vuonna 1999 Monson ty\xc3\xb6skenteli mielenterveysalalla muun muassa perheneuvojana. H\xc3\xa4n on opiskellut psykologiaa Oregonin yliopistossa.\n_START_SECTION_\nPoliittinen ideologia\n_START_PARAGRAPH_\nMonson on anarkisti, joka kuuluu syndikalistiseen Industrial Workers of the World -ammattiliittoon. Tammikuussa 2009 h\xc3\xa4n joutui syytteeseen valtion omaisuuden turmelemisesta ja sai yli 20 000 dollarin sakot. Monson esiintyi ESPN-kanavan julkaisemaa lehte\xc3\xa4 varten otetuissa kuvissa maalaamassa anarkistien k\xc3\xa4ytt\xc3\xa4m\xc3\xa4\xc3\xa4 tunnusta kotikaupungissaan Olympiassa sijaitsevan hallintorakennuksen sein\xc3\xa4\xc3\xa4n._NEWLINE_Ven\xc3\xa4j\xc3\xa4n presidentti Vladimir Putin my\xc3\xb6nsi Monsonille Ven\xc3\xa4j\xc3\xa4n kansalaisuuden toukokuussa 2018 ja h\xc3\xa4n tuli valituksi Krasnogorskin kaupunginvaltuustoon saman vuoden vaaleissa presidentti\xc3\xa4 tukevan Yhten\xc3\xa4inen Ven\xc3\xa4j\xc3\xa4 -puolueen listalta. Monson tukee aktiivisesti Ven\xc3\xa4j\xc3\xa4-mielisi\xc3\xa4 separatisteja Ukrainassa ja Georgiassa, mink\xc3\xa4 vuoksi h\xc3\xa4nelle on my\xc3\xb6nnetty my\xc3\xb6s Luhanskin kansantasavallan kansalaisuus ja Abhasian kunniakansalaisuus.\n_START_SECTION_\nMuuta\n_START_PARAGRAPH_\nThe Snowman -lempinimell\xc3\xa4 tunnettu Monson on my\xc3\xb6s mukana EA Sportsin vuonna 2010 julkaisemassa EA Sports MMA -videopeliss\xc3\xa4.'